Ronaldo Luís Nazário de Lima (; limrahipun dipuncekak kanthi asma Ronaldo kémawon) inggih punika salah satunggaling legendha juru main bal saking Brasil. Biyasanipun Ronaldo main bal minangka penyerang. Ronaldo gadhah jejuluk Il Fenômeno (Sang Fenomena). Ronaldo sampun pikantuk prestasi minangka juru main bal ingkang saé piyambak FIFA ingkang kathahipun ngantos tigang penghargaan. Ronaldo sampun ping sekawan mbela Brasil ing Piala Dunia, lan ugi naté dados pencetak gol ingkang kathah piyambak ing Piala Dunia taun 2002.

Lairipun Ronaldo 
Kados kathahipun juru main bal saking Brasil, Ronaldo lair wonten ing kondhisi mlarat. Piyambakipun ageng ing kutha Bento Ribeiro lan main bal ing margi ingkang kumuh ing laladan asalipun. Piyambakipun ngantos boten saged tumbas sepatu bal kanggé gladhèn ing klub ingkang piyambakipun remeni Flamengo. Nanging bakatipun sampun katingal déning legendha Brasil, Jairzinho ingkang mbekta Ronaldo nggabung ing klub bal Cruzeiro.

Kariripun Ronaldo 
Wekdal yuswanipun nembé 17 taun, Ronaldo kalebet salah satunggalipun juru main bal tim Samba Brasil ingkang juara Piala Dunia 1994 ing Amérika Sarékat. Ronaldo kalebet juru main bal saking Brasil ingkang sukses ing Éropa.
Piyambakipun sampun naté main ing klub bal-balan ing Éropa, kados Barcelona, Inter Milan, Real Madrid, lan AC Milan. Klub ingkang pungkasan inggih punika Corinthians, Brasil.

Penghargaan 
 Pemain ingkang saé piyambak FIFA: 1996, 1997, 2002
 Pemain ingkang saé piyambak Éropa: 1997, 2002
 MVP UEFA Cup: 1998
 Piala Dunia FIFA
 2002 Sepatu Emas-8 gol
 2002-juara
 1994-juara

Cathetan suku

Pranala njawi 
  Situs resmi 
 Ronaldo Vidéo
 Ronaldo tribute site 

Artikel mawa basa krama
Pamain Real Madrid CF
Pamain njuwarani Bèker Donya FIFA
Pamain bal-balan èkspatriat ing Spanyol
Pamain bal-balan Brasil
Lair 1976